Tyven, tyven

Tyven, tyven er en norsk spillefilm fra 2002, med Jørgen Langhelle, Vera Rudi og Andrea Bræin Hovig i hovedrollene. Regi var ved Trygve Allister Diesen, manus ved Knut Kristiansen og Trygve Allister Diesen, og produsenter var Hilde Berg og Bent Rognlien for Norsk filmproduksjon AS.

Tyven, tyven var Norges kandidat til Oscar for beste fremmedspråklige film.

Handling 
Den unge faren Harald er fortvilet over å aldri få se sin datter Lisa, og stjeler henne i desperasjon. Men både Lisa og hennes mor stikker store kjepper i hjulene, når Harald forsøker å ta loven i sine egne hender. Og etter at journalister også får snusen i saken, forfølger politiet saken med stor interesse. En stadig mer presset Harald improviserer som best han kan, men dette er ingen enkel oppgave med både politi og media halsende etter seg.

Enda verre er det at datteren Lisa blir stadig mer kravstor og mistenksom ovenfor ham. Dessuten er hun overbevist om at Harald egentlig er en bank-raner. Det som begynner som en fortvilet flukt mot utlandet, utvikler seg snart til en ferie i innlandet. Men samtidig som resten av verden snevres mer og mer inn rundt dem, nærmer far og datter seg et forhold de trodde var tapt. Samtidig må både Lisas mor og bestemor ta et oppgjør med hva de har gjort - eller ikke gjort.

Skuespillere 
 Jørgen Langhelle som Harald Gran
 Vera Rudi som Lise Lunde
 Andrea Bræin Hovig som Cecilie Lunde
 Kari Simonsen som Gerd Lunde
 Ingjerd Egeberg som Toril Houg.
 Anders Nyborg som Holger Jensen.
 Trond Høvik som Roger.
 Ingar Helge Gimle som Bjørn Bakke
 Sari Price som en amerikansk kvinne.
 John Sigurd Kristensen som en rektor
 Lars Funderud Johannessen som avis-selger.
 Sina Langfeldt som en ekspeditør
 Hans Marthin Granlund som Anders.
 Even Rasmussen som Tellefsen.
 Kristin Zachariassen som en sykepleier
 Miriam Sogn som Merete
 Jan-Tore Diesen som en kokk
 Mads Jørgensen som politimann
 Anderz Eide som en politimann.
 Rune Grov som en politimann.
 Elisabeth Sand som Ada Hartmann
 Reidar Mosland som en radio-stemme.
 Lene P. Østberg som en sentralbord-dame

Eksterne lenker 
 

Norske dramafilmer
Filmer fra 2002
Norske filmer fra 2000-årene
Norske Oscar-kandidater
Norskspråklige filmer